— Я выпускнікам мясцовых школ выдаю накіраванне на далейшую вучобу. Ва ўсякім разе ёсць вялікая верагоднасць, што пасля навучання яны вернуцца на радзіму, да бацькоў і да мяне ў гаспадарку. А яшчэ набіраю студэнтаў на практыку ўжо з другога курса і прыглядаюся да іх. Калі студэнт талковы, імкнуся яго “затачыць” пад “Сноў”, вырасціць памочніка. Трэба з маладых пазногцяў прывучаць перспектыўных работнікаў да таго, што яны спатрэбяцца там, дзе нарадзіліся. Вынік такой працы ёсць: у мяне ні адзін працаўнік не звальняецца. Атрымліваецца, што сістэма працуе.